Proiect

**GUVERNUL REPUBLICII MOLDOVA**

**HOTĂRÎRE**

**nr. \_\_\_din\_\_\_\_\_2017**

**Chişinău**

**Pentru modificarea și completarea Hotărîrii Guvernului nr. 1408 din 10.12.2008**

Guvernul, HOTĂRĂȘTE:

Se aprobă modificările și completările operate în Hotărîrea Guvernului nr. 1408 din 10.12.2008 cu privire la aprobarea unor norme sanitar-veterinare, cu ulterioarele modificări şi completări, după cum urmează:

1. Preambulul Hotărîrii Guvernului se expune în redacţie nouă, cu următorul conţinut:

„ În temeiul Legii nr. 221-XVI din 19 octombrie 2007 privind activitatea sanitar-veterinară, Legii nr. 113 din 18.05.2012 cu privire la stabilirea principiilor şi a cerinţelor generale ale legislaţiei privind siguranţa alimentelor, Legii nr. 50 din 28.03.2013 cu privire la controalele oficiale pentru verificarea conformităţii cu legislaţia privind hrana pentru animale şi produsele alimentare şi cu normele de sănătate şi de bunăstare a animalelor.

2. În partea dispozitivă a Hotărîrii Guvernului după cuvintele „ … importului a produselor de origine animală”, se completează cu cuvintele” „ , anumitor produse de hrană pentru animale şi alimentare de origine neanimală”, apoi după text.

3. În anexa nr. 4 la Hotărîrea Guvernului:

1) în denumirea Normei sanitar-veterinare, după cuvintele „ … importului a produselor de origine animală”, se completează cu cuvintele” „ anumitor produse de hrană pentru animale şi alimentare de origine neanimală”, apoi după text;

2) Punctul 2, la final se completează cu următoarele cuvinte: „ , precum şi ale Regulamentului (CE) nr. 669/2009 al Comisiei din 24 iulie 2009 de punere în aplicare a Regulamentului (CE) nr. 882/2004 al Parlamentului European şi al Consiliului în ceea ce priveşte controalele oficiale consolidate efectuate asupra importurilor de anumite produse de hrană pentru animale şi alimentare de origine neanimală şi de modificare a Deciziei 2006/504/CE (JO L 194, 25.7.2009, p. 11), cu ulterioarele modificări şi completări;

3) Punctul 2 se completează cu trei alineate noi cu următorul cuprins:

„ Agenţia Naţională pentru Siguranţa Alimentelor întocmeşte, actualizează de 2 ori pe an şi plasează pe pagina oficială a sa Lista produselor de hrană pentru animale şi alimentare de origine neanimală supuse unor controale oficiale consolidate la punctul de intrare desemnat, luînd în consideraţie:

a) datele rezultate din notificările primite prin Sistemul de Alertă Rapid pentru Alimente şi Hrana pentru animale - RASFF;

b) rapoartele şi informaţiile rezultate din activităţile Oficiului Alimentar şi Veterinar a DG SANTE;

c) rapoartele şi informaţiile primite din partea altor state;

d) schimbul de informaţii între Comisia Uniunii Europene, statele membre şi Autoritatea Europeană pentru Siguranţa Alimentară.

Lista produselor de hrană pentru animale şi alimentare de origine neanimală trebuie să includă următoarele informaţii:

a) denumirea produsului;

b) codul mărfurilor;

c) ţara de origine;

d) riscul pe care îl prezintă produsul;

e) frecvenţa controalelor fizice şi al identităţii (%).

Controlul oficial consolidat la punctele de intrare desemnate (PID) a produselor de hrană pentru animale şi alimentare de origine neanimală, fără a modifica lotul pe întrega perioadă, prevede:

a) controlul documentelor asupra tuturor loturilor, efectuate în termen de 2 zile lucrătoare de la sosirea acestora la PID, cu excepţia cazurilor în care apar împrejurări excepţionale şi care nu pot fi evitate;

b) controlul identităţii şi controlul fizic, inclusiv analize de laborator, cu frecvenţa v la prezentul punct;

c) completarea corectă a părţii relevante din documentul comun de intrare;

d) efectuarea acestuia la locul de destinaţie, fără a ieşi de sub control oficial, în incintele operatorului economic din sectorul hranei pentru animale şi din sectorul alimentar, în cazul în care caracterul foarte perisabil al produsului sau caracteristicile specifice ale ambalajului sunt de aşa natură încît realizarea operaţiilor de prelevare de probe la PID ar duce în mod inevitabil la un risc grav pentru siguranţa alimentară sau la deteriorarea produsului la un nivel inacceptabil;

e) întocmirea raportului, de două ori pe an, care să includă detaliile fiecărui lot (dimensiunea din punct de vedere al greutăţii nete a lotului, ţara de origine a fiecărui lot, numărul de loturi supuse prelevării de probe pentru analiză, rezultatele controalelor efectuate, specificate în prezentul punct.”

**Prim-ministru Pavel FILIP**

**Contrasemnează:**

**Viceprim-ministru,**

**ministrul economiei şi infrastructurii** **Octavian CALMÎC**

**Viceprim-ministru,**

**ministrul afacerilor externe**

**şi integrării europene**  **Andrei GALBUR**

**Ministrul agriculturii, dezvoltării**

**regionale şi mediului Vasile BÎTCA**

**Ministrul justiţiei**  **Vladimir CEBOTARI**